stanford-oval/wikipedia huggingface dataset:
אנדריי רובליוב (טניסאי)
ביוגרפיה

רובליוב נולד במוסקבה לאביו אנדריי רובליוב ממוצא אוסטרי, מתאגרף מקצועי לשעבר שהפך למסעדן, ולאמו, מאמנת הטניס מרינה מרנקו, שעבדה במועדון הטניס ספארטק. אמו עבדה עם מספר שחקנים כגון כאנה קורניקובה, וקיבלה את מדליית המסדר "על הצטיינות למולדת" בשנת 2009.
קריירה > נוער

רובליוב זכה באליפות צרפת הפתוחה לנוער, לאחר שהביס את ג'ום אנתוני מונאר קלאר בגמר. הוא זכה במדליית ארד ביחידים ובמדליית כסף בזוגות באולימפיאדת הקיץ לנוער 2014 שנערכה בנאנג'ינג.
המאמן שלו היה הבלארוסי סרגיי טראסביץ' שהוחלף על ידי פרננדו ויסנטה מספרד.
קריירה > בוגרים

הוא גבר על טניסאים מוכשרים כדוגמת פרננדו ורדאסקו, גריגור דימיטרוב ודויד גופין. הוא זכה בתואר בזוגות בקרמלין קאפ במוסקבה לצד דמיטרי טורסונוב (אנ'), וגם בפרס היחידים בטורניר קרואטיה הפתוחה ב-2017 באומג.
באליפות ארצות הברית הפתוחה בשנת 2017 העפיל עד לרבע גמר הטורניר, אך הודח על ידי רוג'ר פדרר.
באוגוסט 2019 הצליח להשיב מידה תחת מידה כשהדיח את פדרר בסיבוב השני של טורניר סינסינטי.
נכון לינואר 2024 היה רובליוב מדורג במקום החמישי בעולם בסבב ה-ATP. דירוג השיא שלו היה במקום החמישי בעולם, ב-13 בספטמבר 2021.
במאי 2024, בטורניר מדריד, ולמרות שהיה חולה במהלך הטורניר, זכה במאסטרס השני בקריירה שלו בתוצאות:- 6:4, 5:7, 5:7 מול הקנדי פליקס אוז'ה-אליאסים.
יש לרובליוב 14 תוארי יחידים ו-4 תארים בזוגות.
הערות שוליים

↑  "Rublev's menu is varied in food, but steady in tennis". ITF. 5 ביוני 2014. נבדק ב-3 באוקטובר 2016. {{cite news}}:  (עזרה)
↑  "Tennis is family affair for Rublev". Sarasota Herald-Tribune. 3 בדצמבר 2013. נבדק ב-3 באוקטובר 2016. {{cite news}}:  (עזרה)
↑  Russians Kasatkina, Rublev win French Open junior titles
↑  שי אלון, ‏אנדריי רובלב השלים קאמבק וזכה בטורניר אומג, באתר ONE‏, 23 ביולי 2017
↑  פדרר הובס והודח בשמינית גמר סינסינטי
↑  "Rankings Singles". ATP Tour.
↑  מאסטרס שני בקריירה: אנדריי רובלב זכה בטורניר מדריד, באתר ynet, 5 במאי 2024
ערך זה הוא קצרמרבנושא ספורטאים ובנושא טניס. אתם מוזמנים לתרום לוויקיפדיה ו.
קיי-פו לי (Kai-Fu Lee)

קיי-פו לי (באנגלית: Kai-Fu Lee; נולד ב-3 בדצמבר 1961), הוא מדען בתחום מדעי המחשב. פרסומו העיקרי של לי הוא בתרומתו לתעשייה ולמדע בתחומי רשתות נוירונים מלאכותיות
איש עסקים טייואני, מדען מחשבים, משקיע, סופר. פועל כיום מבייג'ינג בסין
חייו המוקדמים וחינוך

לי נולד בטאייפה, טייואן. אביו היה מחוקק במחוז סצ'ואן בסין. לי כתב על הביוגרפיה שלו בספרו האוטביוגרפי:"לעשות שינוי" שהתפרסם ב-2011.
קריירה

לי עבד כמנהל באפל, גוגל ומיקרוסופט. כיום, לי עובד בענף האינטרנט בסין, היה מהמייסדים של מרכז המחקר של מיקרוסופט באסיה, נשיא גוגל-אסיה. לי ייסד את קרן ההשקעות סינובישן. הקים ותחזק אתר אינטרנט המוקדש לצעירים סיניים בהקשר ללימודים ומציאת קריירה, לי מתחזק בלוק עם למעלה מ-50 מיליון עוקבים.
בספרו מ-2018: מעצמות הבינה המלאכותית, סין, עמק הסיליקון והסדר העולמי החדש, לי מתאר איך סין נעה לקראת הפיכתה למובילה עולמית בתחום בינה המלאכותית. לי מציין את גודל האוכלוסייה בסין וכנגזרת מכך, את כמויות המידע הזמינות למפתחי בינה המלאכותית בסין כגרומים שעשויים לאפשר לסין לעקוף את ארצות הברית של אמריקה. במהלך ראיון ב-2018, לי טען שלבינה המלאכותית אף פעם לא תהיה יכולת לגלות אמפתיה או יצירתיות - טענה שנמצאת במחלוקת כיום (2025).
קריירה > מחקר אקדמי

לי עבד באוניברסיטת קרנגי מלון בתחומי למידת מכונה וזיהוי תבניות. ב-1986, ביחד עם סאנג'וי מאהג'אן, פיתח את "ביל", רשת בייסיאנית לומדת שנועדה לשחק במשחק הלוח "אותלו". הפיתוח שלהם איפשר לנבחרת ארצות הברית לנצח בטורניר שנערך ב-1989. ב-1988 השלים את ההגשה לדוקטורט המתארת מערכת שנחשבה להיות המערכת הראשונה שהצליחה לבצע זיהוי דיבור בלי תלות בדובר.
לי כתב שני ספרים על זיהוי דיבור ויותר מ-60 מאמרים בתחום מדע המחשב. ההגשה לדוקטורט של לי נקראה: "זיהוי דיבור אוטומי - פיתוח מערכת ספינקס". לי גם ערך פרסום בתחום זיהוי דיבור שנקרא: "מאמרים על זיהוי דיבור" שפורסם ב-1990.
קריירה > אפל, סיליקון גרפיקס, מיקרוסופט

לאחר שנתיים כחבר פקולטה בקרנגי מלון, לי הצטרף לחברת אפל כמדען ראשי (ב 1990).
ב 1996 לי הצטרף לחברת סיליקון גרפיקס שם מילא תפקיד של סגן נשיא למוצרי אינטרנט ושנה נוספת כראש תחום מוכנה ליישומי מולטימדיה.
ב 1998, לי עבר למיקרוסופט והעתיק את מגוריו לבייג'ינג בסין. ללי היה תפקיד מרכזי בהקמת מרכז המחקר של מיקרוסופט בסין. מרכז המחקר Microsoft Research (MSR) נחשב לאחד ממרכזי המחקר הטובים בעולם.
לי חזר לארצות הברית של אמריקה בשנת 2000 ושירת כסגן נשיא עולמי לשירותים אינטראקטיביים בין השנים 2000-2005.
קריירה > המעבר מגוגל למיקרוסופט

ביולי 2005, לי עזב את מיקרוסופט לטובת תפקיד בגוגל. גוגל שילמה לטובת המעבר, 10 מיליון דולר שכללו 2.5 מיליון דולר "בונוס הצטרפות" ועוד מיליון דולר לתשלום שנה אחרי ההצטרפות. באותה עת, זה היה התשלום הגבוה ביותר שגוגל שילמה כדי לקלוט עובד לשורותיה.
בתגובה, מיקרוסופט תבעה את גוגל ואת לי בטענה להפרת הסכם אי התחרות עליו לי היה חתום.
באותו חודש, בית המשפט העליון של מדינת וושינגטון הוציא צו עיכוב ולפיו ללי אסור לעבוד בגוגל בפרויקטים המהווים תחרות למיקרוסופט.
בין השאר, נאסר עליו לעסוק בתיקצוב, משכורות, הנחיית מחקרים לטובת גוגל סין, כמו גם לעסוק בתחום חיפוש באינטרנט ובטכנולוגיות לזיהוי דיבור.
בדצמבר 2005, הצדדים הודיעו שהגיעו לפשרה שפרטיה חסויים.
בתקופתו של לי, הושק אתר גוגל בסין, גוגל - סין התחזקה מאוד הן במהנדסים והן במדענים.
בספטמבר 2009, לי פרש מגוגל. גוגל הודיעה שתעביר את השרתים שלה מסין להונג קונג עקב מחלוקות סביב נושא הצנזורה בסין.
קריירה > קרן ההשקעות "סינוביישן"

לי פעיל כמשקיע המעורב במימון, הנבטה, טיפוח וייסוד חברות הזנק בנושאי טכנולוגיה עילית.
בין ההשקעות היותר מוכרות של לי היו חברות שפיתחו גרסאות המותאמות לשוק הסיני, כולל גרסה של מערכת ההפעלה אנדרואיד שהיא מערכת ההפעלה הנפוצה ביותר בעולם. היא השקיע גם בתחום מחשוב הענן, בטלפונים הניידים ובשוק האלקטרוניקה לצרכנים בכלל ובתחומים נוספים.
בדצמבר 2012, לי גייס 275 מיליון דולר נוספים לקרן שייסד.
בספטמבר 2016, במסגרת סיבוב גיוס שלישי, לי גייס 674 מיליון דולר נוספים. נכון להיום, הקרן גייסה יותר משני מיליארד דולר ורוב השקעותיה הן בחברות הרשומות בסין.
קריירה > 01.AI

במרץ 2023, לי ייסד את חברת 01.AI. חברת הזנק הממוקדת בבניית "מודלי שפה גדולים". בנובמבר 2023, החברה פרסמה את מודל השפה הגדול הראשון פרי פיתוחה. שווי החברה הוערך במיליארד דולר, שמונה חודשים לאחר היווסדה.
תפקידים קודמים

סגן נשיא גוגל, נשיא גוגל סין., July 2005–September 4, 2009
סגן נשיא במיקרוסופט לנושא "אינטראקציות טבעיות".
מייסד ומנהל מרכז המחקר של מיקרוסופט באסיה (נחשב לאחד מהטובים בעולם), China, 1998–2000
נשיא יחידה עסקית בסיליקון גרפיקס (SGI), 1999–2000
סגן נשיא ומנהל סיליקון גרפיקס. (SGI), 1998–1999
סגן נשיא קבוצה המדיה של אפל, 1997–1998
מנהל תחום המדיה האינטראקטיבית באפל, 1994–1997
מנהל קבוצת השפה והדיבור בחברת אפל, Apple Computer, 1991–1994
מדען ראשי לתחום הדיבור באפל, 1990–1991
פרופסור בקרנגי מלון, July 1990
תעודות והכרה

יושב ראש המועצה העולמית לנושאי בינה מלאכותית, הפורום הכלכלי העולמי.
Asia House Asian Business Leader 2018
חבר ארגון IEEE (inducted 2002)
חבר בוועדת המאה, ועדה של 100 משפיענים אמריקאיים-סיניים.
רשימת 100 המשפיעים של TIME (2013).
דוקטורט לשם כבוד מטעם קרנגי מלון.
דוקטורט כבוד מאוניברסיטת הונג קונג.
פרסומים

תהיה הכי טוב שאתה מסוגל (《做最好的自己》, published September 2005, People's Publishing House)
לעשות שינוי בעולם - קי-פו לי, ביוגרפיה (《世界因你而不同》, published September 2009, China CITIC Press)
לראות את החיים דרך המוות (《向死而生》, published July 2015, by China CITIC Press)
צעד לעתיד (《与未来同行》, published October 2006, People's Publishing House)
לסטודנטים באהבה (《一往情深》, published October 2007, People's Publishing House)
וויבו משנה את הכל (《微博改变一切》, published February 2011, Beijing Xiron Books Co., Ltd)
בינה מלאכותית (《人工智能》, published May 2017, Beijing Xiron Books Co., Ltd)
בינה מלאכותית ב-2041: עשרה חזונות לעתיד של כולנו
שיחת טד מ-2018
מחלוקות

לי הוחרם למשך כמה ימים, ב-2013, מאתר האינטרנט Weibo על רקע טענות שלו שהאינטרנט בסין איטי מידי וסובל מהפסקות שרות וזה מרתיע משקיעים זרים מלהיכנס להשקעות בסין.
לי גם כתב בעקשנות כי החרמת GitHub בסין פגעה בקצב התפתחות תעשיית ההי-טק במדינה.
חיים אישיים

ב 2013, לי הודיע שאובחן כנשא של סרטן לימפומה בדרגה 4. לי ייחס את המחלה, בין השאר, לאורח חיים של "מכור לעבודה".
הערות שוליים

↑  "Kai-Fu Lee named Asia House Asian Business Leader 2018". Asiahouse.org. 27 ביוני 2018. נבדק ב-27 ביוני 2018. {{cite news}}:  (עזרה)
↑  אזכור חברותו של לי ברשימה המדוברת ובעיתון TIME, באתר asiasociety
↑  לינק לספר באתר של חברת Amazon
↑  הרצאת טד של לי מ-2018
↑  דווח על מחלתו של לי באתר Forbes מ-2013
| --- | --- |
בקרת זהויות :  NLI: 987007447779005171  PLWABN: 9811265989405606  BIBSYS: 90604283  BnF: cb172452889 (data)  CANTIC: a20178505  CiNii: DA03077894  dblp: 84/5026  GND: 1176434330  ISNI: 0000 0001 1627 0943  LCCN: n88119198  MGP: 40485  NDL: 001348633  NKC: mub20181015109  NLA: 36658527  NLK: KAC200801990  NTA: 073908681  RERO: 02-A003507291  SUDOC: 231712022  Trove: 1370990  VIAF: 40928291   WorldCat (עם VIAF): 40928291 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קיי-פו לי (Kai-Fu Lee)".
יחסי מין ללא חדירה

ציור של פרנץ פון ביירוס המציג אקט לסבי של החדרת אצבעות
יחסי מין ללא חדירה הם פעילות מינית שבדרך כלל אינה כוללת חדירה וגינאלית, אנאלית או אוראלית, אך היא כוללת צורות שונות של מגע, כגון התחככות, אוננות הדדית, נשיקות, גיפופים וליקוק. צורות מסוימות של מין ללא חדירה, במיוחד כאשר הן מכונות outercourse (בניגוד ל-intercourse - יחסי מין), כוללות היבטים חדירתיים כמו החדרת אצבעות או חדירה אוראלית.
גברים ונשים מקיימים יחסי מין ללא חדירה ממגוון סיבות, אם כסוג של משחק מקדים או כאקט המיני הראשי או המועדף. זוגות הטרוסקסואלים מקיימים יחסי מין ללא חדירה כאלטרנטיבה לחדירת הפין לנרתיק כסוג של אמצעי מניעה, או על מנת לשמר את הבתולים. זוגות חד-מיניים רבים מקיימים יחסי מין ללא חדירה כאקט המיני המועדף עליהם או כדי לשמר את הבתולים, כאשר גברים הומואים מקיימים יחסים אלה כחלופה לחדירה אנאלית.
מחלות המועברות במגע מיני כגון הרפס, נגיף הפפילומה האנושי וכיני ערווה, עלולות להיות מועברות דרך פעילות מינית שאינה כוללת חדירה כמו חיכוך של איברי המין זה בזה או חיכוך של איברי המין בגוף של הפרטנר המיני. עם זאת, יחסי מין ללא חדירה יכולים לשמש גם כצורה של מין בטוח, מאחר שקיימת סבירות נמוכה יותר שנוזלי גוף (המקור העיקרי של מחלות המועברות במגע מיני) יוחלפו במהלך פעילות מינית ללא חדירה.
הגדרות ופרקטיקה > כללי

בעוד שיחסי מין ללא חדירה מוגדרים לרוב כפעילות מינית ללא חדירה של פין, חלק מהאקטים המיניים הללו יכולים לכלול מרכיבים של חדירה. מין אוראלי למשל, שעשוי לכלול ליקוק איברי המין או חדירה של הלשון, יכול להיות מוגדר כמין ללא חדירה, רק משום שאינו כולל חדירה וגינאלית או אנאלית.
הגדרות ופרקטיקה > התגפפות

גיפוף מתייחס למגוון רחב של אקטים מיניים המוגדרים כ"משחק מקדים", ואשר מערבים לרוב גירוי וגינאלי, אך לא אקט ישיר של חדירה.
התגפפות או התחככות הם מושגים כלליים המתייחסים לחיכוך איברי גוף שונים (ישבן, שדיים, בטן, ירכיים וכו') באיברי מין של גבר או אשה אחרים. גיפוף יכול להיעשות בעירום או בלבוש מלא או חלקי, ומכונה לעיתים "מין יבש". גיפוף יכול לכלול גם חיכוך של איבר מין באיבר מין.
זוגות יכולים להתחכך זה בזה כצורה של משחק מקדים או על מנת להגיע לסיפוק מיני ללא חדירה וגינלית, אנאלית ואף ללא מין אוראלי. לעיתים, התגפפות היא דרך לשמר את קרום הבתולים או לקיים מין בטוח.
המונח "Frottage" לקוח מהפועל הצרפתי frotter, שמשמעו להתחכך. המונח כולל גם התייחסות ספציפית להתחככות של שני איברי מין גבריים זה בזה ללא חדירה (Frot). כמו כן, המונח כולל גם וריאציה המגדירה פטיש להתגפפות או התגפפות אובססיבית, לעיתים ללא הסכמה.
הגדרות ופרקטיקה > אוננות הדדית

אוננות הדדית (נקראת גם "לעשות ביד") לרוב מערבת גירוי ידני של אברי מין על ידי שני אנשים או יותר המגרים את עצמם או זה את זה. אוננות הדדית מתקיימת לעיתים במצבים שבהם המשתתפים לא מרגישים מוכנים או מסוגלים פיזית או חברתית, לקיים יחסי מין עם חדירה, אך בכל זאת מעוניינים לקיים מגע מיני הדדי. אוננות הדדית יכולה להיות גם משחק מקדים, בהאקט המיני העומד בפני עצמו.
אוננות הדדית כוללת גירוי מיני של הפין, פי הטבעת, הדגדגן הנרתיק, או חלקים אחרים בפות והחדרת אצבעות לווגינה או לפי הטבעת. גירוי מיני של איברי המין על ידי כפות הרגליים (פוטג'וב) אף הוא חלק מאוננות הדדית. אוננות הדדית יכולה להוביל לאורגזמה. לעיתים, מטרתה היא שימור קרום הבתולים או מניעת היריון. אם לא מוחלפים נוזלי גוף, אוננות הדדית היא צורה של מין בטוח, המקטינה באופן משמעותי את הסיכון להעברת מחלות המועברות במגע מיני.
באוננות הדדית שמטרתה להגיע לאורגזמה, משתמשים בידיים ובאצבעות (לעיתים עם חומר סיכה או עם רוק), ומלטפים את הפין, הדגדגן ושאר אברי המין של בן או בת הזוג. קיימת טענה כי הגעה לאורגזמה מאוננות משותפת מובילה לאורגזמות אינטנסיביות וארוכות יותר מאשר אורגזמות רגילות. אורגזמה מאוננות משותפת כוללת מגוון רחב של תחושות ויכולה להימשך בין מספר דקות ועד מספר שעות. עם זאת, טכניקה זו אינה מקטינה את הסיכון לחלות במחלות המועברות במגע מיני, בפרט HIV.
הגדרות ופרקטיקה > מין ללא חדירה כלל

ניתן לחלק מין ללא חדירה לאקטים ללא חדירה כלל ומין עם חדירה חלקית.
אקטיים מיניים ללא חדירה כלל כוללים:
יחסי מין בבית השחי: אקט מיני שבמסגרתו הפין מתחכך בבית השחי של גבר או אשה אחרים.
עיסוי ארוטי/עיסוי חושני: עיסוי הגוף במטרה ליצור הנאה ארוטית ורגיעה. עיסוי זה מתבצע בין שני אנשים או יותר מכל מגדר או נטייה מינית. לעיתים העיסוי מלווה בשמנים מחוממים.
פוטג'וב: גירוי מיני של הפין או הדגדגן באמצעות הרגליים או כפות הרגליים. במקרים מסוימים מדובר בפטיש לכפות רגליים.
התחככות (Frottage) בין איברי המין של שני גברים, אך באותה מידה הוא יכול להתייחס להתחככות בין איברי מין של שתי נשים.
אוננות הדדית או "לעשות ביד" (הנדג'וב): גירוי מיני של הפין או הווגינה על ידי אדם אחר.
גירוי מיני של הפין על ידי הצבתו והנעתו בין ירכיים או ישבן של גבר או אשה אחרים, או בין שדיים. שימון יכול לאפשר לפין לנוע בחופשיות רבה יותר בין הירכיים.
נשיקות: החדרת הלשון של אדם אחד לפה של אדם אחר והנעתה בתוך הפה ("נשיקה צרפתית") היא אקט מיני המהווה בדרך כלל חלק ממשחק מקדים.
גירוי של הפטמות: כאשר שותף/ה מיני מלטף/ת או מלקק/ת את הפטמות של בן או בת הזוג.
בסקס לסבי נשים מחככות את איברי המין שלהן זו בזו, או חיכוך של הדגדגן באיברים אחרים בגוף של האחרת.
סקס יבש יחסי מין שנעשים בלבוש מלא או חלקי ואינם כוללים חילופי נוזלי גוף.
הגדרות ופרקטיקה > מין עם חדירה חלקית

גירוי של הפות, הנרתיק, הדגדגן או פי הטבעת באמצעות האצבעות. לעיתים גירוי זה הוא חלק מאוננות הדדית.
מין אוראלי: גירוי של איברי המין או פי הטבעת באמצעות הפה והלשון.
גירוי של איברי המין או פי הטבעת של גבר או אשה באמצעות ויברטור.
לקריאה נוספת

Ann van Sevenant (2005). Sexual Outercourse: A Philosophy of Lovemaking. Peeters. ISBN 9042916176.
Ian Kerner (2004). She Comes First: The Thinking Man's Guide to Pleasuring a Woman. HarperCollins. ISBN 0060538252.
ראש ממשלת כורדיסטן העיראקית

ראש הממשלה האזורית של כורדיסטן הוא ראש הממשלה של כורדיסטן העיראקית. הממשלה נבחרת על ידי הפרלמנט של כורדיסטן העיראקית.
1992–2005

הבחירות הראשונות לפרלמנט הכורדי נערכו ב-1992, לאחר שכורדיסטן העיראקית זכתה העצמאות דה-פקטו ב-1991, הסתיימו בתיקו בין שני הגושים העיקריים, המפלגה הדמוקרטית של כורדיסטן והאיחוד הפטריוטי של כורדיסטן, כשכל אחת מחזיקה ב-50 מתוך 100 מושבים, הן החליטו להקים ממשלת אחדות, שבראשה עמד פואד מעסום, איש האיחוד הפטריוטי של כורדיסטן.
ממשלת האחדות התמוטטה במהרה וב-1994 פרצה מלחמת אזרחים, שנמשכה עד להסכם וושינגטון ב-1997. ב-1996 הקימה המפלגה הדמוקרטית הכורדית בארביל ממשלה מתחרה לממשלת האיחוד הפטריוטי של כורדיסטן שישבה בסולימאניה.
2006–הווה

ב-2005, עם קבלת חוקת עיראק החדשה, בה ניתנה הכרה רשמית לאוטונומיה של כורדיסטן העיראקית, נערך הסכם בין המפלגה הדמוקרטית הכורדית לאיחוד הפטריוטי של כורדיסטן, שהסכימו לעריכת בחירות לפרלמנט משותף ב-30 בינואר 2005, כשסוכם שהמפלגה הדמוקרטית הכורדית תחזיק בתפקיד ראש ממשלה לקדנציה אחת ולאחריו יכהן בתפקיד איש האיחוד הפטריוטי של כורדיסטן, ונצ'ירוואן בארזאני הפך לראש ממשלה.
ראשי ממשלות הממשלה האזורית של כורדיסטן:
| מספר |  | זמן כהונה | מפלגה |
| --- | --- | --- | --- |
| 1 |  נצ'ירוואן בארזאני | 1 במרץ 2006 – 31 באוגוסט 2009 (3 שנים ו-183 יום) | המפלגה הדמוקרטית הכורדית |
| 2 |  ברהם צאלח | 1 בספטמבר 2009 – 17 בינואר 2012 (שנתיים ו-138 יום) | האיחוד הפטריוטי של כורדיסטן |
| 3 |  נצ'ירוואן בארזאני | 17 בינואר 2012 – 10 ביוני 2019 (7 שנים ו-144 יום) | המפלגה הדמוקרטית הכורדית |
| 4 |  מסרור בארזאני | 10 ביוני 2019 – מכהן | המפלגה הדמוקרטית הכורדית |
הערות שוליים

↑  "KRG". אורכב מ-המקור ב-2017-10-10. נבדק ב-2010-02-03.
1 2  Galbraith, Peter (2006), The End of Iraq: How American Incompetence Created a War without End; Simon and Schuster. מסת"ב 0-7432-9423-8
1 2  "Countries I".
↑  "Archived copy". אורכב מ-המקור ב-2010-01-04. נבדק ב-2010-02-03. {{cite web}}:  (עזרה)
↑  "Archived copy". אורכב מ-המקור ב-2020-06-07. נבדק ב-2019-07-11. {{cite web}}:  (עזרה)
כורדיסטן העיראקית לאחר הפסקת האש ב-1998. האזור בשליטת האיחוד הפטריוטי של כורדיסטן צבוע בירוק, האזור הצהוב בשליטת המפלגה הדמוקרטית הכורדית.
מאיר זייני

| --- | --- |
אין תמונה חופשית
 לידה:  24 בינואר 1921 ט"ו בשבט תרפ"א אלג'יר אלג'יר
 פטירה:  24 במאי 2012 (בגיל 91) ג בסיון תשע"ב
 מקום פעילות:  אלג'יר, בלגיה, צרפת, ישראל
 תחומי עיסוק:  רבנות, חינוך, דקדוק, פייטנות
 רבותיו:  הרב אליהו זייני
 בני דורו:  הרב מניטו, הרב דוד אשכנזי, הרב יעקב קפלן, הרב שלום משאש, הרב דוד אבן כליפא, הרב יחיא אמסלם
 צאצאים:  הרב אליהו זייני, הרב יוסף זייני, האלוף דוד זיני
 
 www.ravzini.com
 פרסים והוקרה:  Chevalier de l'Ordre National du Mérite
 
הרב מאיר זייני (או זיני; בצרפתית: Meyer Zini; ט"ו בשבט תרפ"א – ג' בסיוון תשע"ב), שימש כרב קהילה באלג'יר, בצרפת ובישראל. מאחרוני הרבנים הספרדים מצפון אפריקה ומהבולטים ביהדות אלג'יריה. היה רב ציוני.
קורות חייו

נולד בשנת תרפ"א (1921) בעיר משריה (אלג'יר), לרב אליהו יליד מרוקו, ששימש כרב במספר מקומות באלג'יר ובהם ג'ריוויל (צר'), גרדיא (צר'), וטיארט (צר') (1937-1939) ולמסעודה (תורג'מן) זייני.
במקור, שם המשפחה היה אג'ייני, על שם העיר ג'יאן (חאאן) שבצפון מזרח אנדלוסיה שבספרד. מקורה של משפחת זייני הוא בשושלת רבי יוסף יושתו מהעיר חאאן (Jaén) מתלמידי הרי"ף. הוא אביהם של הרב אליהו רחמים זייני, הרב יוסף זייני (רב שכונה ד' באשדוד) וסבו של האלוף דוד זיני.
קורות חייו > תקופת מלחמת עולם השנייה ואלג'יריה

בתחילת מלחמת העולם השנייה גויס לצבא הצרפתי ב-1939, אך ב-1940, כחלק מרדיפת יהודים בידי ממשלת וישי, נושל מאזרחותו הצרפתית בעודו חייל והוא נשלח למחנה עבודה ב־Bedeau (אלג'יר) בתנאים בהם "נאלץ לבצע עבודות משפילות וחסרות תועלת, בתנאי היגיינה, מזון ומשמעת שנועדו בעיקר להתיש אותו פיזית, להשפילו ולשבור אותו".[דרוש מקור]
ב-1943 קיבל חזרה את אזרחותו הצרפתית ושירת כרב צבאי וקצין בצבא צרפת החופשית.
במהלך שירותו, למחרת סיום המלחמה, הכיר את רחל אגנס צ'אנקי (במקור נוימן), ניצולת השואה ופליטת אושוויץ. השניים נישאו בכ"ט בחשוון תש"ו בלונטו (אנ') (סלובקיה) ולאחר מכן בחתונה אזרחית ב-22 במרץ 1946 באינסברוק (אוסטריה). לזוג שישה ילדים.
לאחר המלחמה ניהל ביחד עם אשתו בתי יתומים של ארגון אוז"ה בבלגיה ובצרפת, שם סייעו לעשרות ילדים.
שימש כרב הקהילה בעיר טיארט (1951 עד 1962), באזור אוראן (אלג'יריה). שימש גם כמוהל ושוחט.
קורות חייו > תקופת צרפת

משפחתו נאלצה לעזוב את אלג'יר לצרפת בתשכ"ג (1962), כמו רוב יהודי אלג'יריה, בגלל מלחמת העצמאות של אלג'יריה. עם הגעתו לפריז פעל לאחד את יהודי אלג'יר ולשמר את זהותם היהודית ומסורתם. ארגן והוביל במשך שנים תפילות ימים נוראים בקרקס (צר') בפריז, שבהן השתתפו אלפי אנשים.
עם הגעתו לצרפת נמנה עם הרבנים האלג'יראים הבודדים, ביחד עם מניטו, שנאבק להמשיך לקיים את מסורת אבותיו. לשם כך, במהלך סוף שנות ה-60 ותחילת שנות ה-70 קיבץ את יהודי אלג'יריה לתפילות ב"אולמי עדן" בפריז שם התפללו בין היתר הרב מניטו ואביו הרב דוד אשכנזי, הרב יצחק אלמליח, והרב מצליח מאזוז שהיה דן איתו בענייני דקדוק ומסורת.
בתשכ"ז (1967), שוב אירח את באבא סאלי בביתו בפריז והמשיך להתכתב ולשמור על קשר חם עם משפחת אביחצרא. כשהיה מגיע לבקר בלוד, היה מתארח אצל באבא חאקי.
היה מיודד עם הרב הראשי של צרפת, הרב יעקב קפלן, ואף דרש במקומו בבית הכנסת הראשי בפריז.
שימש כרב קהילת מונמארטר במשך 30 שנה (1975 עד 2006), בבית הכנסת ברחוב Saint-Isaure, ברובע ה-18 שכלל כ-600 מקומות. במקור, בית כנסת זה היה אשכנזי אך מצא אותו כמעט נטוש. הוא התחיל לפעול לבד ועל מנת לגייס ציבור, יצר קשר עם יהודים ושיכנע אותם לבוא להתפלל, כך שעם הזמן התמלא כולו. כחלק מתפקידו הקים וניהל תלמוד תורה, עסק בקירוב יהודים וכן דאג לחלק בחגים סלי מזון למאות נזקקים.
הנושא של ציונות וארץ ישראל היה מרכזי בחייו, וכתוצאה מכך, רוב הנוער שגדל בקהילתו עלה ארצה. דרש מכל השליחים מישראל שבאו לקהילה לגייס כספים לברך את מדינת ישראל כתנאי לאיסוף תרומות.
בתשנ"א (1991) מונה לדרגת Chevalier de l'Ordre Nationale du Mérite עבור תרומתו לקהילה ולמדינה.
קורות חייו > עלייה לישראל

בשנת תשס"א (2006) עלה לישראל בגיל 85 עם אשתו, והתיישבו בירושלים בשכונת בקעה. כשנה לאחר עלייתו הקים בית כנסת "יושבי בצילו" בירושלים, אך בשל מצבו הבריאותי נמנע מלהמשיך בתפקידו כרב.
נפטר בגיל 91 בירושלים בג' בסיוון תשע"ב (2012) ונקבר בהר המנוחות. בהספדו, אמר עליו הרב אורי שרקי בין היתר כי: ”הרב מאיר... היה אחרון הנציגים של יהדות שורשית ובריאה, כפי שבאה לידי ביטוי אצל חכמי ספרד וצפון אפריקה במשך מאות בשנים. למדנות ואנושיות, דייקנות ואהבת הבריות, קנאות לאמת ועוצמה חינוכית, סבר פנים יפות, שמחת חיים, ברק בעיניים, כוח הנהגה, מסירות נפש לתורה לעם ולמדינה ולכל יהודי ויהודיה, עשיה מרובה בכל תחומי החיים, רוחב אופקים...”.
בשנת תשע"ט (2018) הוקמה על ידי צאצאיו ותלמידיו עמותת "מאירים ירושלים" על שמו של הרב מאיר זייני כדי לבנות בית כנסת ולהמשיך את מסורתו ומורשתו.
אשתו, רחל זייני, הדליקה משואה בכנסת ביום הזיכרון לשואה ולגבורה תשע"ח. רחל נפטרה בגיל 100 בירושלים וזכתה לראות בני נינים.
תפיסת עולמו

הרב זייני החשיב את עניין חינוך הילדים, ובתפקידו כרב בית כנסת בפריז, הקפיד ליישם זאת על ילדי הקהילה, בענייני לימוד ותפילה.
היה בקי בדקדוק ומסורת המקרא והנחיל לתלמידיו את חשיבות ההגיה הנכונה של האותיות, הניקוד וטעמי המקרא.
דרש מתלמידיו להצטיין בדרך ארץ, מוסר ושכל ישר קודם הלימוד. שיטת לימודו הייתה להיצמד לפשט הפסוקים, באופן מעמיק. הדגיש את לימוד התנ״ך ומפעם לפעם היה חוזר ללמד ואף לבחון את הציבור על משמעותם של קטעים יסודיים כגון ״שמע ישראל״.
בדרשותיו, נהג לבחון את הציבור בפתאומיות על מה שאמר, או להבין מה ייאמר.
שימור והעברת מסורת יהדות צפון אפריקה

כחלק ממאמציו לשמר ולהעביר מסורות של דורות רבים בצפון אפריקה, ובפרט של אלג'יר, הרב הקליט מאות הקלטות של פרשיות, הפטרות, חלקי תנ"ך (איוב, משלי, תהילים ועוד) וכן רוב חלקי התפילות של חול, שבתות חגים וימים נוראים.
התראיין לספרייה הלאומית אודות היסטוריית המשפחה, הקהילה, המסורת ושיטות החינוך.
שימור והעברת מסורת יהדות צפון אפריקה > מנהגים

לאורך כל חייו שמר, קיים ומסר את מנהג אבותיו, ביניהם:
תפילה על פי נוסח ליוורנו, כפי שמופיע בסידורי תפילת החודש, מחזורים מועדי ה' לג' רגלים, זכור לאברהם לימים נוראים. מספר מהדורות חדשות יצאו על בסיס הנחיותיו.
תפילת העמידה ללא חזרת הש"ץ (פרט למקרים מיוחדים כגון שחרית ומנחה של שבת, ימים נוראים).
הלל בברכה בראש חודש, חול המועד ושביעי של פסח, ביום העצמאות ויום ירושלים.
שימוש בספר תורה אך ורק בעץ חיים, כפי שהיה נהוג באלג'יריה ומרוקו.
קשירת ציציות ב י-ה-ו-ה.
קיום מנהג כפרות גם לפני כיפור וגם בליל הושענא רבה.
מניחים טלית ותפילין גם בשחרית, וגם במנחה של כל התעניות (פרט ליום כיפור). בט באב, מניחים תפילין רק במנחה.
קישורים חיצונים

האתר הרשמי עם כל ההקלטות, מנהגים ושינוי נוסח
הערוץ יוטיוב הרשמי
הערוץ טלגרם הרשמי
העמותה ובית הכנסת על שם הרב מאיר זייני
הספרייה הלאומית, הקלטות הרב מאיר זייני
הערות שוליים

↑  פירוש בעל המאור - פסחים ל'. - "וכן נמצא בכתב ידי מר יוסף בר יושתו ממדינת גייאן, שהעיד על רבו הרי״ף ז״ל", באתר shas.alhatorah.org
↑  Jacob Oliel, Les camps d’internement en Algérie (1941-1944), Presses universitaires de Provence, 2015, Le temps de l’histoire, עמ' 153–166, ISBN 979-10-365-6166-5. (בצרפתית)
1 2  הרב מאיר זייני שימש כרב של יהודי אוראן
↑  תיעוד בעלי תפקידים בעיר טיארט, אלג'יר, באתר CDHA
↑  Yom Kippour, signification | INA (בצרפתית), נבדק ב-2024-10-13
↑  קבורתו של הרב מאיר זייני זצ"ל, באתר חברה קדישא
↑  הרב מאיר זייני זצ"ל, באתר ravsherki.org
↑  אתר בית הכנסת מאירים ירושלים | Association Meirim Jerusalem
↑  שמואל פיטוסי (2018-04-12), הרבנית רחל זייני מדליקה משואה ביום השואה התשע"ח בכנסת, נבדק ב-2024-10-11
↑  ברוך דיין האמת: בגיל 100 נפטרה הרבנית רחל זייני, באתר "סרוגים", 8 ביוני 2022
1 2  אתר הרב מאיר זייני זצ"ל
↑  הרב מאיר זייני זצ"ל | Grand Rabbin Meyer Zini, באתר YouTube
↑  הרב מאיר זייני, באתר לשון הבית
↑  הקלטות הרב מאיר זייני, באתר הספרייה הלאומית
↑  ראיון הרב מאיר זייני עם אביגדור הרצוג, באתר הספרייה הלאומית, ‏20.01.1987
↑  עבור לדף המבוקש, באתר www.beitel.co.il
↑  סידור תפילת החודש מהודר, באתר אור וישועה חנות ספרי קודש
תפילת החודש - נוסח ליוורנו - מהדורה על פי הנחיות הרב מאיר זייני
זכות

ערך זה עוסק במצב מופשט, שבו ניתן, מבחינה מוסרית או נורמטיבית, לבצע פעולה כלשהי. אם התכוונתם למשמעות אחרת, ראו .
זְכוּת היא מושג סוציולוגי, היסטורי, משפטי ופילוסופי, המציין יכולת אנושית פורמלית לביצוע פעולה מסוימת מבחינה מוסרית או נורמטיבית.